Publication: Magyar Közlöny
Issue: MK-2000-135 (Year: 2000, Number: 135)
Era: 1990-2004
Section: 2. számú melléklet a 37/2000. (XII. 29.) OM rendelethez
Paragraph Index: 103

4. évfolyam Témakör Tartalom Daléneklés Gyermekdalok, népdalok, az ünnepkör és a jeles napok dalainak éneklése. A szöveg pontos kezelése, megfelelő tempó, hangerő alkalmazása. Tanári segítséggel kánon éneklése. Ereszkedő, emelkedő dallamok, motívumok. A dalok táncos, mozgásos megjelenítése, körtánc, páros táncmozdulatok követése, megtanulása. 2000/135/II. szám Témakör Tartalom Zenei ismeretek Ritmikai elemek Dallami elemek A tanult ritmusértékek felismerése hangzás és kottakép alapján. Ritmusok leolvasása, másolása. Kettes, hármas, négyes ütem, pontozott félhang. Ritmusgyakorlatok játékos formában, ritmushangszerek használatával. Az ötvonalas kottarendszer megismerése. A tanult szolmizációs hangok neve („fá”, „ti” és az alsó „ti”), kézjele — hanglétra, a hétfokú hangsor hanggal. Játékos gyakorlatok zenei írás-olvasásból, kottakirakó használata, olvasógyakorlatok. Zenehallgatás Az életkornak, a fejlettségüknek megfelelő rövid zenei részlet meghallgatása. A tanult dalok különböző feldolgozásai, zenés mesék. Irányított figyelmű hallgatás — az élmények kifejezése szóban, bábbal, drámajátékkal. A zenehallgatás szabályainak megismerése. Improvizáció Ritmuskíséret rögtönzése irányítással, mozdulatrögtönzés. Dallamkiegészítés, zenei kérdés-felelet. Tevékenységek Ritmusok visszaadása, kopogás, tapsolás. A ritmushangszer használata. Körjáték, népi játék, gyermekjáték eljátszása. Szolmizálás kézjelről, elemi zenei olvasás-írás a tanult dallammotívumokkal. Olvasógyakorlat, hangsúlyjelölés, hangszín felismerése, hangzásbeli különbség felismerése. Hangszerek hangjának felismerése, zenehallgatás. Élménybeszámoló, élmények rögzítése rajzzal, színekkel, megjelenítése mozgással. Ritmuskíséret rögtönzése ismert dallamhoz. A tanult dallamok kiegészítése. Zenei kérdés-felelet játék. Követelmény — Tudjon a tanult dalok hangulatának megfelelően közösen énekelni emlékezetből, legyen képes a tanult gyermekjátékokat, népi játékokat eljátszani. — Vegyen részt improvizációs gyakorlatokban, jelenítse meg saját nevének ritmusát, dallamát. — Legyen gyakorlott a helyes légzéstechnikában, a szövegkezelésben, a dal hangulatának megfelelő előadásban. — Ismerje fel a tanult ritmusértékeket hallás és kottakép alapján. — Használja a ritmushangszereket önállóan, ritmusjátékok gyakorlott megvalósítása. — Ismerje fel a tanult szolmizációs hangok nevét és kézjelét, énekelje le azokat kézjelről. — Rendelkezzen ismeretekkel a tanult kottáról (betűs, szám-, színes, ötvonalas kotta). — Vegyen részt a ritmus-, az olvasó-, a kottakirakó gyakorlatokban, növekvő önállósággal. — Legyen képes fegyelmezetten meghallgatni rövid — életkorának, fejlettségének megfelelő — zeneművet, zenei részletet. — Tudja élményét, érzelmét szóban, rajzban, mozgásban, játékos formában kifejezni. 5—8. évfolyam Célok — A tantárgy célja az éneklési, a zenehallgatási kultúra, a zenei műveltség megalapozása. — A népdalok, a magyar népzene különböző rétegeinek, stílusának bemutatásával, énekes reprodukálásával tudatosítani nemzeti zenekultúránk nagy múltú értékeit. — Fejleszteni a zenei esztétikai érzéket, az érzelmi életet, a személyiség harmóniáját. — Hozzájárulni a tanulók irodalmi, történelmi, erkölcsi tudatának fejlődéséhez. 2000/135/II. szám Feladatok — Keltse fel a tanulók érdeklődését a hazai zeneművészeti alkotások iránt. — Fejlessze a zenei fantáziát, a zenei emlékezetet, a belső hallást a zenei olvasás, írás tevékenységén keresztül. — Segítse elő a zenei ízlés formálódását, és alakítsa ki a tanulók fejlettségének megfelelően a zenehallgatási szokásokat. — Bővítse a zenei ismereteket a dalrepertoár kialakításán, a zeneművek megismertetésén, elemzésén keresztül. — Segítse elő az együttes éneklés, zenehallgatás örömeinek megélését, az oldott befogadást, a feszültségoldó együttlét átélését. — A tanuló fejlettségéhez, érzelmi világához, érdeklődéséhez igazodva fejlessze a kommunikációs, a szociális és emocionális képességeket. Fejlesztendő készségek, képességek, attitűdök A szép, kifejező éneklés készségei. A csoportban, a közösségben történő pontos, szép éneklés képessége. A dallamhallás, a ritmusérzék, tempó- és dinamikaérzék. A belső hallás, a zenei memória. A zenei olvasás-írás képessége. Az átélési, az értelmezési képesség. A zeneművekben előforduló hangszerek felismerésének képessége. A szókincs, az árnyaltabb érzelmek kifejezésének képessége. Érzelmi nyitottság a néphagyományok, a népzene, a néptánc iránt. A művészetekhez való pozitív attitűd alakulása. A közösséghez tartozás élményének átélése. Az önművelés, az önmegvalósítás készségeinek fejlődése.

Source: https://magyarkozlony.hu/hivatalos-lapok/8f3039098dd0a3c3ddb89c41e5d8fcdfc87f5a05/dokumentumok/095a3ed8bf929e87ee8769e9b03af8ae397fa247/letoltes